**Osnovna škola Antuna Mihanovića Petropoljskog,** Antuna Mihanovića 4,22320 Drniš, OIB: 56664900307 koju zastupa ravnatelj Saša Kolombo, prof. (u daljnjem tekstu Zakupodavac)

i

**Općina Ružić**, Put kroz Gradac 25, 22322 Ružić, OIB: 66249930068 koju zastupa općinski načelnik Dalibor Durdov (u daljnjem tekstu: Zakupnik)

zaključili su

**U G O V O R O Z A K U P U**

**P. O. Č A V O G L A V E**

**Članak 1.**

Stranke su suglasne da je predmet ovog zakupa nekretnina u vlasništvu Zakupodavca i to zgrada osnovne škole u Čavoglavama, sa dvorištem i igralištem, u daljnjem tekstu: nekretnina.

**Članak 2.**

Zakupodavac daje, a Zakupnik prima nekretninu na korištenje.

**Članak 3.**

Stranke su suglasne da Zakupnik zakupninu neće plaćati u njenom novčanom iznosu, već umjesto isplate zakupnine u novcu, preuzima obvezu redovitog održavanja nekretnine.

**Članak 4.**

Zakupnik će voditi evidenciju o svim sredstvima uloženim u održavanje nekretnine te o plaćanje komunalija i dužan ih je pružiti na uvid na zahtjev Zakupodavcu.

**Članak 5.**

Zakupnik je dužan koristiti nekretninu isključivo u svrhu obavljanja svojih registriranih djelatnosti. Zakupnik može dati prostor na korištenje u društvene svrhe udrugama koje se istim bave.

**Članak 6.**

Ovaj ugovor sklapa se na određeno vrijeme od 1 (jedne) godine i nakon isteka istog roka može se produžiti u skladu s dogovorom stranaka i to u pismenoj formi (aneks ugovora ili novi ugovor).

**Članak 7.**

Ako Zakupodavac donese odluku o početku održavanja osnovnoškolske nastave u nekretnini, ovlašten je otkazati ovaj ugovor za dio ili cijelu nekretninu uz poštivanje otkaznog roka od tri mjeseca od dana otkazivanja.

Otkaz iz stavka 1. ovog članka mora biti u pisanoj formi.

**Članak 8.**

Zakupnik nije ovlašten dati nekretninu u podzakup.

**Članak 9.**

Zakupnik stupa u posjed nekretnine odmah nakon sklapanja ovog ugovora.

Na dan predaje nekretnine Zakupodavac i Zakupnik će sastaviti Zapisnik o stanju nekretnine i predaji nekretnine.

**Članak 10.**

Zakupnik je dužan snositi sve troškove vezane uz potrošnju električne energije, vode te ostalih komunalija.

Zakupnik će na osnovu ovog ugovora od nadležnih za opskrbu električnom energijom, vodoopskrbu i pružatelja ostalih usluga tražiti da računi glase na njegovo ime, odnosno na ime udruge koja će prostor dobiti na korištenje.

**Članak 11.**

Zakupnik je dužan za svaku rekonstrukciju na nekretnini pribaviti pisanu suglasnost Zakupodavca, dok takva suglasnost nije potrebna za poslove sanacije i redovitog održavanja.

**Članak 12.**

Nakon prestanka ovog ugovora, Zakupnik i Zakupodavac će dogovoriti koje promjene na nekretnini treba ukloniti.

**Članak 13.**

Sve eventualne sporove ugovorne strane će rješavati sporazumno, a ukoliko to ne bude moguće onda će ih rješavati nadležni sud.

**Članak 14.**

Ovaj ugovor sklopljen je u Drnišu, \_\_\_\_\_\_\_\_\_2022. godine, u četiri istovjetna primjerka od kojih svaka strana zadržava po dva primjerka.

KLASA: 361-12/22-01-528 KLASA: 940-03/22-01/6

URBROJ: 2182-30-22-1-1 URBROJ: 2182-8-01-22-3

Drniš, \_\_\_\_\_\_\_\_\_2022. godine Gradac,\_\_\_\_\_\_\_\_\_\_2022. godine

ZA ZAKUPODAVCA: ZA ZAKUPNIKA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Saša Kolombo, prof., ravnatelj Dalibor Durdov, općinski načelnik