**Općina Ružić**, Put kroz Gradac 25, 22322 Ružić, OIB: 66249930068 koju zastupa općinski načelnik Dalibor Durdov (u daljnjem tekstu: Davatelj)

i

udruga **Čavoglave**, Blaževići-Vrba 13, Čavoglave, 22322 Ružić, OIB: 70611931931 koju zastupa predsjednik Dario Blažević (u daljnjem tekstu Korisnik)

zaključili su

**Sporazum o korištenju**

**Područne škole Čavoglave**

**Članak 1.**

Stranke su suglasne da je predmet ovog Sporazuma korištenje nekretnine u vlasništvu Osnovne škola Antuna Mihanovića Petropoljskog iz Drniša i to zgrada Područne škole u Čavoglavama, sa dvorištem i igralištem, u daljnjem tekstu: nekretnina.

**Članak 2.**

Davatelj je u svojstvu Zakupnika s vlasnikom nekretnine dana \_\_\_\_\_\_\_\_2022. godine potpisao Ugovor o zakupu nekretnine (KLASA: 940-03/22-01/6; URBROJ: 2182-8-01-22-3) na rok od jedne godine uz mogućnost produženja istoga.

**Članak 3.**

Člankom 5. Ugovora iz članka 2. ovog Sporazuma definirano je da Zakupnik može nekretninu dati na korištenje u društvene svrhe udrugama za obavljanje djelatnosti kojom se bave.

Slijedom toga, Davatelj daje nekretninu iz članka 1. ovoga Sporazuma na korištenje Korisniku na rok od jedne godine uz mogućnost produženja istoga.

Korisnik je suglasan da neće plaćati zakupninu nego preuzima obvezu redovitog održavanja nekretnine i podmirivanje režijskih troškova i komunalija za vrijeme korištenja nekretnine.

**Članak 4.**

Korisnik nekretninu smije koristiti samo za aktivnosti za koje je registriran (sjednice, sastanci, radionice, predavanja, kulturno umjetnički programi, druženja i slično). Korisnik ne smije u nekretnini obavljati poslovne djelatnosti kao što su ugostiteljstvo i trgovina, naplaćivati ulaz, ostvarivati bilo kakav oblik profita od korištenja nekretnine niti istu davati u podzakup.

**Članak 5.**

Korisnik na nekretnini ne smije vršiti radove rekonstrukcije ili strukturne promjene objekta te zahvate koji bi mijenjali namjenu nekretnine kao što su rušenje pregradnih ili nosivih zidova, probijanje ili zatvaranje unutarnjih ili vanjskih otvora i slično. Za svaku eventualnu rekonstrukciju na nekretnini Korisnik je dužan pribaviti pisanu suglasnost Davatelja i Osnovne škole Antuna Mihanovića Petropljskog, dok takva suglasnost nije potrebna za poslove sanacije i redovitog održavanja nekretnine.

**Članak 6.**

Korisnik je dužan omogućiti mještanima Čavoglava povremeno korištenje nekretnine za prigodne obiteljske proslave (krštenja, rođendane, krizme i druge prigode), uz podmirenje stvarno nastalih režijskih troškova i eventualne štete nastale prilikom korištenja nekretnine.

**Članak 7.**

Temeljem odredbi ovog Sporazuma te članka 10. Ugovora iz članka 2. ovoga Sporazuma, Korisnik će od nadležnih za opskrbu električnom energijom, vodoopskrbu i pružatelja ostalih usluga, sva obračunska mjerna mjesta koja se odnose na predmetnu nekretninu prebaciti na svoje ime.

U slučaju da zbog tehničkih ili drugih razloga obračunska mjerna mjesta iz stavka I. ovog članka nije moguće prebaciti na Korisnika, Korisnik će račune za električnu energiju, vodoopskrbu i druge komunalne usluge podmirivati bez obzira nam koga su računi ispostavljeni, a odnose se na nekretninu koja je predmet ovog sporazuma.

Korisnik će voditi evidenciju o svim sredstvima uloženim u održavanje nekretnine te o plaćanju komunalija i dužan ih je pružiti na uvid na zahtjev Davatelja.

**Članak 8.**

Ovaj ugovor sklapa se na određeno vrijeme od 1 (jedne) godine i nakon isteka istog roka može se produžiti u skladu s dogovorom stranaka i to u pismenoj formi (aneks ugovora ili novi ugovor).

**Članak 9.**

Ako Osnovna škola Antuna Mihanovića Petropoljskog donese odluku o početku održavanja osnovnoškolske nastave u nekretnini, ovaj sporazum će se otkazati uz poštivanje otkaznog roka od tri mjeseca od dana otkazivanja.

Otkaz iz stavka 1. ovog članka mora biti u pisanoj formi.

**Članak 10.**

Korisnik stupa u posjed nekretnine odmah nakon sklapanja ovog ugovora.

Na dan predaje nekretnine davatelj i korisnik će sastaviti Zapisnik o stanju i predaji nekretnine.

**Članak 11.**

Korisnik je dužan snositi sve troškove vezane uz potrošnju električne energije, vode te ostalih komunalija.

**Članak 12.**

Nakon prestanka ovog sporazuma, Davatelj i Korisnik će dogovoriti koje promjene na nekretnini treba ukloniti.

**Članak 13.**

Sve eventualne sporove ugovorne strane će rješavati sporazumno, a ukoliko to ne bude moguće onda će ih rješavati nadležni sud.

**Članak 14.**

Ovaj ugovor sklopljen je u Gradcu, \_\_\_\_\_\_\_ 2022. godine, u četiri istovjetna primjerka od kojih svaka strana zadržava po dva primjerka.

KLASA:

URBROJ:

Gradac,\_\_\_\_\_\_\_\_\_\_\_2022. godine

ZA DAVATELJA: ZA KORISNIKA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dalibor Durdov, općinski načelnik Dario Blažević, predsjednik udruge